CELEX: C2007/183/65
Language: el
Date: 2007-08-04 00:00:00
Title: Υπόθεση T-163/07: Προσφυγή της 8ης Μαΐου — SC Gerovital Cosmetics κατά ΓΕΕΑ — SC Farmec (GEROVITAL H3 Prof. Dr. A. Aslan)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/33
            
         Προσφυγή της 8ης Μαΐου — SC Gerovital Cosmetics κατά ΓΕΕΑ — SC Farmec (GEROVITAL H3 Prof. Dr. A. Aslan)
   (Υπόθεση T-163/07)
   (2007/C 183/65)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: SC Gerovital Cosmetics S.A. (Βουκουρέστι, Ρουμανία) (εκπρόσωπος: D. Boştinşă, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Farmec S.A. (Cluj-Napoca, Ρουμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της 27ης Φεβρουαρίου 2007 του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στην υπόθεση R 271/2006-2 — GEROVITAL H3· και επικουρικά
            
         
               —
            
            
               να ακυρώσει την απόφαση του τμήματος ακυρώσεων της 23ης Δεκεμβρίου 2005 που εκδόθηκε στο πλαίσιο της διαδικασίας περί κηρύξεως της ακυρότητας του κωδικού αριθμού 872C 0000986 034, CTM 986034 GEROVITAL H3 του ΓΕΕΑ ·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το κοινοτικό εικονιστικό σήμα που περιλαμβάνει τα λεκτικά στοιχεία «GEROVITAL H3 Prof. Dr. A. Aslan» για προϊόντα και υπηρεσίες των κλάσεων 3 και 42 — αίτηση υπ' αριθ. 986 034
   
      Δικαιούχος του κοινοτικού σήματος: Η προσφεύγουσα
   
      Αιτών την ακύρωση κοινοτικού σήματος: Farmec S.A.
   
      Σήμα του οποίου δικαιούχος είναι ο αιτών την ακύρωση: Το λεκτικό εθνικό σήμα «Gerovital H3 PROF. DR. ANA ASLAN» για ορισμένα προϊόντα της κλάσεως 3
   
      Απόφαση του τμήματος ακυρώσεως: Κηρύσσει άκυρο το σήμα στο σύνολό του.
   
      Απόφαση του τμήματος προσφυγών: Απορρίπτει την προσφυγή.
   
      Λόγοι ακυρώσεως: Παράβαση των άρθρων 52 και 53, παράγραφος 2, του κανονισμού (ΕΚ) 40/94 του Συμβουλίου.
   Η προσφεύγουσα θεωρεί ότι το ρουμανικό εικονιστικό σήμα που έχει εν μέρει εκχωρηθεί — σχετικά με ορισμένα προϊόντα που αναφέρονται στη σύμβαση εκχώρησης — από τον δικαιούχο του σήματος βάσει εθνικών και διεθνών καταχωρίσεων αποτελεί προγενέστερο πασίγνωστο σήμα που απολαύει τέτοιας φήμης σε αρκετά κράτη μέλη. Ως εκ τούτου, η προσφεύγουσα ισχυρίζεται ότι έχει προτεραιότητα και αποκλειστικότητα για την καταχώριση του εν λόγω σήματος.
   Περαιτέρω, η προσφεύγουσα, αντίθετα προς τα δικαιώματα του αντίδικου ενώπιον των τμημάτων ακυρώσεως και προσφυγών (στο εξής: Farmec), ισχυρίζεται ότι διαθέτει ισχυρότερα δικαιώματα επί του σήματος, τόσο ως προς το είδος των καλλυντικών προϊόντων που παράγει όσο και ως προς τη σύνθεσή τους. Η προσφεύγουσα υποστηρίζει ότι το ζήτημα της χρονικής προτεραιότητας που επικαλείται η Farmec αλυσιτελώς προβάλλεται, καθόσον αμφότερες οι εταιρείες απολαύουν ίσων και διακριτών δικαιωμάτων επί του σήματος GEROVITAL H3 Prof. Dr. A. Aslan ως προς τον βαθμό προστασίας του.
   Τέλος, η προσφεύγουσα υποστηρίζει ότι τα δικαιώματά της θα προσβάλλονταν σοβαρά αν εστερείτο της δυνατότητας διεθνούς αναγνώρισης και προστασίας των δικαιωμάτων που απορρέουν από τη σύμβαση εκχώρησης, έστω κι αν κατέχει όλα τα δικαιώματα και απολαύει πλήρους προστασίας στη Ρουμανία.